Praeguses kinnisvaraturu madalseisus otsivad paljud omanikud oma pindadele rakendust ning nii tullakse kõikvõimalike viiside peale, kuidas oma tühjalt seisev maja või korter raha tegema panna. Esmapilgul tundub ju nutikas idee kasutada näiteks uusasumi tühi maja lasteaiaks piirkonnas, kus lasteaiajärjekorrad on aastatepikkused.  Mis võiks olla kellelgi selle  vastu? Eelkõige aga lähinaabritest väikelastevanematel? Aga selle vastu on uskumatult palju: rikutakse rahu ja vaikust, sõidetakse veelgi auklikumaks niigi auklikud teed, pargitakse lähinaabrite aiatagused poriseks, tüüdatakse lasteaia otsimisega ja ekseldakse mööda asumit ja palju muud.